217.330

Ordinaziun da taxas tar la lescha chantunala da geoinfurmaziun (OTLCGeo)

dals 20-12-2011 (versiun dals 01-01-2012)

sa basond sin l'art. 45 da la constituziun chantunala1)

relaschada da la regenza ils 20 da december 2011

1. Disposiziuns generalas

Champ d'applicaziun

Art.  1 1 Questa   ordinaziun   regla   las   taxas   per   expensas   en   connex   cun   la   consegna   da geodatas ch'èn mo per part accessiblas al public sco er en connex cun l'invista da talas geodatas.

2 Ella regla plinavant las taxas en il rom da la mesiraziun uffiziala.

Taglia sin la plivalur

Art.  2 1 La taglia sin la plivalur vegn messa a quint a norma da la legislaziun davart la taglia sin la plivalur. Ella n'è betg inclusa en las taxas.

2. Access a geodatas

Access limità da fin ad 1 onn

Art.  3 1 Per l'access limità da maximalmain 1 onn a geodatas che n'èn betg accessiblas al public vegn incassada ina taxa.

2 La taxa d'access importa almain 150 francs e maximalmain 800 francs.

Access illimità ed access limità da passa 1 onn

Art.  4 1 En il rom d'ina cunvegna po ina persuna survegnir in access illimità u in access limità da passa 1 onn a tschertas geodatas ch'èn mo per part accessiblas al public.

1) DG 110.100 * tabellas da las modificaziuns a la fin dal relasch

1

217.330

2 Tals contracts ston pudair vegnir desditgs mintga onn.

3 La taxa d'access importa 800 francs per onn.

Prestaziuns spezialas

Art.  5 1 Prestaziuns  spezialas  –  sco  la  creaziun  da  products  analogs  e  l'evaluaziun  u  la consegna da geodatas ordaifer ils servetschs da download – vegnan messas a quint tenor il temp impundì.

2 Per l'onuraziun tenor il temp impundì vala maximalmain la tariffa per ura tenor la categoria D da las recumandaziuns da la conferenza da coordinaziun dals organs da construcziun e d'immobiglias dals patruns da construcziun publics (KBOB), almain dentant 50 francs per incarica.

3. Mesiraziun uffiziala

Princip

Art.  6 1 Las taxas en il rom da l'actualisaziun currenta sa drizzan tenor la cunvegna davart l'urden d'onurari per l'actualisaziun da la mesiraziun uffiziala dals 20 da november 1996 (UO 33).

2 L'uffizi relascha las explicaziuns necessarias per l'applicaziun da la UO 33.

Exclusiun da l'applitgabladad da la UO 33

Art.  7 1 En   il   sectur   da   l'elavuraziun   e   da   la   consegna   electronica   da   geodatas   da   la mesiraziun uffiziala (pos. 3341) vala l'artitgel 5. Resalvà resta l'incassament da taxas per l'autentificaziun tenor il dretg federal.

2 L'indemnisaziun tras la vischnanca per segirar las datas (pos. 3342), per conservar las datas (pos. 3343), per dar infurmaziuns (pos. 3344) sco er per furnir las datas al chantun respectivamain al center da geodatas sto vegnir fixada tranter la vischnanca e la geometra-revisura u il geometer-revisur en il rom dal contract d'actualisaziun.

L'uffizi relascha directivas per las indemnisaziuns.

Incaricas grondas

Art.  8 1 La UO 33 vegn applitgà per incaricas fin a 25 000 francs (senza TPV). En cas da lavurs   d'actualisaziun   pli   grondas   ston   l'incumbensadra   u   l'incumbensader   e   la geometra-revisura u il geometer-revisur far ina cunvegna e fixar il pretsch, e quai avant il cumenzament da las lavurs.

Chareschia

Art.  9 1 Las tariffas da la UO 33 èn suttamessas a la chareschia che vegn communitgada mintga onn da la direcziun federala da mesiraziun.

2

217.330

4. Disposiziuns finalas

Aboliziun dal dretg vertent

Art.  10 1 Cun l'entrada en vigur da questa ordinaziun vegn abolida l'ordinaziun davart las taxas per retrair extracts e valitaziuns da la mesiraziun uffiziala dals 18 d'avrigl 20062).

Art.  11 1 Questa ordinaziun entra en vigur il 1. da schaner 2012.

Entrada en vigur

2) CUL 2006, FUC 1415, e CUL 2007, FUC 4571

3

217.330

Tabella da las modificaziuns - tenor conclus

Conclus 20-12-2011

Entrada en vigur 01-01-2012

Element relasch

Modificaziun emprima versiun

Publicaziun en la CUL 
4

217.330

Tabella da las modificaziuns - tenor element

Element relasch

Conclus 20-12-2011

Entrada en vigur 01-01-2012

Modificaziun emprima versiun

Publicaziun en la CUL 
5